《和伯充兄唱酬二首一赠伯充一寄高仲贻 其二》
宋代·苏过

家风凛凛嗣前尘，元祐庵中老道人。形似子綦独枯槁，诗如开府日清新。

功名轩冕真馀事，富贵籧篨误此身。不有胸中陂万顷，肯教白发负青春。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。